تی ئێن تی (تۆڕی تەلەڤیزیۆنیی ئەمریکی)

تی ئێن تی (؛ کە لە بنەڕەتدا کورتکراوەی تۆڕی تەلەڤیزیۆنی تێرنەرە و ھەروەھا بە تی ئێن تی دراماش ناودەبرێت) کەناڵێکی تەلەڤیزیۆنی کەیبڵی بنەڕەتی ئەمریکییە کە خاوەندارێتییەکەی دەگەڕێتەوە بۆ یەکەی گڵۆباڵ لینیەر نێتوۆرکسی سەر بە وارنەر برۆس دیسکەڤەری. کەناڵە خوشکەکانی بریتین لە تی بی ئێس، ترو تیڤی، و تێرنەر کلاسیک موڤیز، کە دوو کەناڵی یەکەمیان ڕووماڵی وەرزشیش دەکەن. ، تی ئێن تی لەلایەن نزیکەی ٨٩٫٥٧٣ ملیۆن ماڵەوە وەرگیراوە کە بەشدارییان لە خزمەتگوزارییەکی تەلەڤیزیۆنی بەشداریکراودا کردووە لە سەرانسەری ویلایەتە یەکگرتووەکاندا. تا مانگی حوزەیرانی ٢٠٢٣، ئەم ژمارەیە بۆ ٧١٫٢ ملیۆن ماڵ دابەزیوە.

کەناڵەکە لە ٣ی تشرینی یەکەمی ١٩٨٨ دەستی بەکارکرد، بە مەبەستی پەخشکردنی فیلمە کلاسیکەکان و زنجیرە تەلەڤیزیۆنییەکان کە سیستەمی پەخشی تێرنەر مافی بڵاوکردنەوەی زیادەی لەڕێگەی کەناڵی خوشکی تی بی ئێسەوە ھەبوو. لە حوزەیرانی ٢٠٠١دا، تۆڕەکە گۆڕانکارییەکی گەورەی لە بەرنامەکانیدا کرد، و دەستی کرد بە گرنگیدان بە زنجیرە دراماکان و فیلمە سینەمایییەکان، لەگەڵ ھەندێک بۆنەی وەرزشی (وەک ئێن بی ئەی، ئێن ئێچ ئێڵ، تۆپی پێی ئەمریکا، پاڵەوانێتیی باسکەی پیاوانی ئێن سی ئەی ئەی دیڤیژنی یەکەم و نمایشەکانی زۆرانبازیی پیشەگەری ئەی ئی دەبلیو ڕامپەیج و ئەی ئی دەبلیو کۆلیژن)، لەکاتێکدا کە تی بی ئێس تەرکیزی خۆی گواستەوە سەر بەرنامە کۆمیدییەکان. کەناڵەکە لەلایەن ھەندێکەوە بە تی ئێن تی دراما ناودەبرێت، و ناونیشانی یو ئاڕ ئێڵی وێبسایتەکەشی ئاماژە بەمە دەکات.

 سەرچاوەکان 

پۆل:تۆڕە تەلەڤیزیۆنییەکان لە ویلایەتە یەکگرتووەکانی ئەمریکا
پۆل:تێکخستن و دەستکەوتەکان لە ١٩٩٦